Tirsdag aften skete der en tragisk ulykke på Hobrovej i Aalborg, som fik værst tænkelige udfald. En personbil påkørte en lygtepæl med høj hastighed, og nu oplyser Nordjyllands Politi, at føreren af bilen er afgået ved døden. - Vi har en formodning om, at der måske er tale om et ildebefindende, hvor han så mister herredømmet over bilen og rammer en lygtepæl, siger vagtchef hos Nordjyllands Politi Ole Buus til Ekstra Bladet onsdag morgen. Den afdøde mand var i midt-halvtredserne. De pårørende er underettet. Herunder ses billeder fra den voldsomme ulykke. Uheldet betød, at Hobrovej var spærret fra Over Kæret til Ny Kærvej i over en time.

Opsummering:
De pårørende er underettet.